Diari Oficial de la Generalitat Valenciana


Sumari del DOGV 3358, del 26-10-1998 (1998/8145)

ORDRE de 17 d'agost de 1998, de la Conselleria de Presidència, per la qual s'aprova la creació, classificació i exempció de l'obligació de sostenir el lloc de secretaria de la Mancomunitat de Serveis Socials Mariola.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/8145


Data del document
:   17-08-1998

Organisme emissor
:   Conselleria de Presidència

Tipus de document
:   Ordre

ORDRE de 17 d'agost de 1998, de la Conselleria de Presidència, per la qual s'aprova la creació, classificació i exempció de l'obligació de sostenir el lloc de secretaria de la Mancomunitat de Serveis Socials Mariola. [1998/8145]
  
El ple de la Mancomunitat de Serveis Socials Mariola, va aprovar en sessió celebrada el dia 23 de desembre de 1997, l'acord de creació del lloc de treball de secretaria i la seua classificació en classe tercera, reservada a funcionaris de la subescala de secretaria-intervenció.
  
En el mateix acord plenari va sol·licitar-se d'aquesta Conselleria de Presidència l'exempció de l'obligació de sostenir el lloc de secretaria, en atenció a l'escàs volum de serveis a prestar i dels escassos recursos econòmic que té la Mancomunitat, i perquè les funcions puguen ser exercides per un funcionari amb habilitació de caràcter nacional propi d'algun dels municipis que integren la Mancomunitat, mitjançant el sistema d'acumulació.
  
La Diputació Provincial de València ha emés informe favorable a l'exempció sol·licitada.
  
L'expedient ha sigut tramitat conforme a les prescripcions legals.
  
De conformitat amb allò que estableixen els articles 5, ap. 1 i 2 i 17 del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional i en ús de les competències atribuïdes en l'article 2, a) i c) del mateix text legal.
  
ORDENE
  
Primer
  
Crear el lloc de secretaria de la Mancomunitat de Serveis Socials Mariola i classificar-lo en classe tercera, reservada la provisió del qual a funcionaris d'administració local amb habilitació de caràcter nacional de la subescala de secretaria-intervenció.
  
Segon
  
Eximir la Mancomunitat de Servicis Socials Mariola de l'obligació de sostenir la plaça de secretaria.
  
Les funcions reservades a aquest lloc seran exercides per un funcionari d'administració local amb habilitació de caràcter nacional d'algun dels municipis pertanyents a la mancomunitat mitjançant el sistema d'acumulació.
  
Contra aquesta ordre que posa fi a la via administrativa, i prèvia comunicació al conseller de Presidència, es podrà interposar, d'acord amb l'article 58 de la Llei de la Jurisdicció Contenciosa Administrativa, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana.
  
València, 17 d'agost de 1998
  
El conseller de Presidència